#

# REPUBLIKA HRVATSKA

**BJELOVARSKO-BILOGORSKA ŽUPANIJA**

**UPRAVNI ODJEL ZA GOSPODARSKI RAZVOJ I KOMUNALNE DJELATNOSTI**



Klasa:380-03/23-01/01

Urbroj: 2103-19/1-23-1

Bjelovar, 16. veljače 2023.

**Javni poziv poduzetnicima, obrtnicima i poljoprivrednicima s područja Bjelovarsko-bilogorske županije za izlaganje na 24.** **Proljetnom međunarodnom**

**bjelovarskom sajmu u Gudovcu**

 Ovogodišnji 24. po redu Proljetni međunarodni bjelovarski sajam održat će se u razdoblju od 24.-26.03.2023. godine na sajamskom prostoru u Gudovcu.

 Naglasak ovogodišnjeg Sajma je na poljoprivredi, stočarstvu, gospodarstvu i obrtništvu te na mladim poljoprivrednicima koji će imati prilike predstaviti svoje proizvode i prerađevine u sklopu izložbeno-prodajnog dijela sajma.

 Osim izložbeno-prodajnog dijela, Sajam će obogatiti razni dodatni sadržaji kao što su okrugli stolovi, edukacijski paneli te istovremeno održavanje 6. Petog elementa – sajma opreme za grijanje i obnovljive izvore energije, 5. Drvnog svijeta - sajma opreme za šumarstvo i drvnu tehnologiju kao i 1. Sajam OPG-ova i eko proizvođača.

 U želji da Sajam ponovo postane mjesto oživljavanja tradicionalnih odnosa komunikacije, afirmacije velikih i značajnih susreta i poslovnih dogovora, Bjelovarsko-bilogorska županija i ove godine organizira promotivni štand u hali broj 1 te time omogućuje besplatan nastup zainteresiranim izlagačima, isključivo sa područja bjelovarsko-bilogorske županije.

 Pozivamo sve zainteresirane poduzetnike, obrtnike i poljoprivrednike koji žele predstaviti svoje proizvode na promotivnom štandu Bjelovarsko-bilogorske županije, da se jave u Upravni odjel za gospodarski razvoj i komunalne djelatnosti Bjelovarsko-bilogorske županije, na broj telefona 043/278-194 ili putem e-maila: tea.rados@bbz.hr zaključno do 13. ožujka 2023. godine.

 Upravni odjel za gospodarski razvoj i komunalne djelatnosti će po primitku zaprimljenih zahtjeva te po popunjenju izložbenog prostora, 15.ožujka 2023. objaviti raspored izlagača po danima, objaviti ga na web stranici županije (www.bbz.hr) te kontaktirati izlagače.

Prilog:

1.Obrazac

 **PROČELNICA**

 **Martina Posavac Ćurić, dipl.oec.,v.r.**

**PRIJAVNICA ZA IZLAGANJE NA 24. PROLJETNOM MEĐUNARODNOM BJELOVARSKOM SAJMU U GUDOVCU**

**24.-26. ožujka 2023.g.**

|  |  |
| --- | --- |
| **Naziv tvrtke/obrta/opg-a:** |  |
| **Sjedište i adresa:**  |  |
| **OIB:**  |  |
| **Djelatnost (šifra/opis):**  |  |
| **MIBPG (za opg-e)** |  |
| **Na sajmu izlažemo** **vrsta robe/usluge:**  |  |
| **Kontakt osoba ovlaštena za zastupanje:**  |  |
| **Telefon/Fax:**  |  |
| **E-mail:**  |  |

Prijave se zaprimaju do 13. ožujka 2023. godine na mail tea.rados@bbz.hr .

(izabrati/ zaokružiti dane)

1. 24. ožujka 2023.g.
2. 25. ožujka 2023. g.
3. 26. ožujka 2023.g.

Mjesto i datum \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime odgovorne osobe \_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_